Lav et referat af nedenstående tekst:

Tekst:
Hvis man ikke fik et kig eller billede af den cirka 10 meter store vågehval, der tirsdag svømmede rundt helt tæt ved lystbådehavnen i Hobro, så er der stadig mulighed for at få et blik af det store dyr. Onsdag morgen er hvalen stadig at finde i havnen, hvor den svømmer rundt helt tæt ved kajkanten. Det fik fra morgenstunden en del tilskuere til at slå vej forbi Hobro for at komme helt tæt på det store dyr. Hvalen, der eftersigende er en fuldvoksen vågehval, menes at være forvirret og desorienteret, idet den svømmer rundt i cirkler i havnen og ikke kan finde sin vej ud. Det er udsædvaneligt, at en vågehval bevæger sig helt ind i en fjord som Mariager Fjord, da dens naturlige habitat er de store have, hvor den primært befinder sig i Nordatlanten, men også kan være at finde i Kattegat. Det er uvist, hvor længe vågehvalen bliver i lystbådehavnen – det kan både være timer, dage og uger.

Referat:
Vågehvalen der tirsdag havde forvildet sig ind i lystbådehavnen i Hobro svømmer stadig rundt helt tæt ved kajen i lystbådehavnen.